**ДОКЛАД ЗА ИЗВЪРШЕНА ПРОВЕРКА НА**

**„НОВА ТРЕЙД“ ЕООД – ГР.СЪЕДИНЕНИЕ, ОБЩ.СЪЕДИНЕНИЕ**

На основание чл. 148, ал. 2 и 3 от ЗООС, утвърден от Министъра на околната среда и водите план за контролната дейност през 2017 г. , заповед № РД-15/30.01.2017 и заповед № РД – 35/27.02.2017г. на Директора на РИОСВ – Пловдив , на 14.03.2017г. беше извършена проверка на „Нова Трейд“ ЕООД – град Съединение , ул. „Шипка“ №3. Комплексната проверка от експерти на РИОСВ – Пловдив /по компонент води и фактор отпадъци/ , съгласно утвърден от Министъра на околната среда и водите „План за контролната дейност на РИОСВ-пловдив през 2017г.“

1. **Цел на проверката:**

Основна цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закона за водите, Закона за управление на отпадъците и подзаконовите актове по прилагането им .

1. **Проверени площадки и дейности:**

При извършената проверка се установи, че на площадка – област Пловдив, община Съединение ,град Съединение, УПИ I – 137002 кв. 137, местност „Ликова градина“, дейността на „Нова Трейд“ ЕООД е производство на безалкохолни напитки.

1. **Констатации от проверката по компоненти и фактори:**

Фактор отпадъци: Констатира се, че дружеството работи седем дни в седмицата на две смени по 12 часа. За формираните от дружеството производствени и опасни отпадъци същото притежава утвърдени от Директора на Риосв-Пловдив работни листове, както и заверени отчетни книги по Приложение №1 от Наредба №1 от 2014г. за реда и образците , по които се предоставя информация за дейностите по отпадъците, както и реда за водене на публични регистри. Книгите са водени редовно.Дръжеството пуска на пазара стоките си в опаковки ,за което дължи продуктова такса. Дружеството притежава договор с организация по оползотворяване на отпадъците . Представиха се месечни справки декларации по приложение №15 от Наредбата за определяне на реда и размера за заплащане на продуктовите такси (приета с ПМС №76 от 2016г. ) за периода 01.01.2016 до 10.03.2017г. Представи се удостоверение № 4189/01.01.2017г. за участието на „Нова Трейд“ ЕООД в колективна система по чл.14 ал.2 от Закона за управление на отпадъците (Обн. ДВ.бр.53/2012г. ). Дружеството е подало годишен отчет към ИАОС-София на 10.03.2017г. Предтавиха се първични счетоводни документи за заплащането на продуктовата такса към организацията по оползотворяване от 23.02.2017г. При направения обход на площадката се констатира, че обособени места и съдове за разделното събиране на отпадъците, обособени с табели с код и наименование. Опасните отпадъци се съхраняват под навес.Площадката е бетонирана .

Компонент Води: Дружеството притежава Разрешително за заустване на отпадъчни води в повърхностен воден обект.От дейността на обекта се формират битови и производствени води, като за пречистването им е изградена и работи локална пречиствателна за биологично пречистване с автоматичен режим на работа. Във връзка с изпълнение на условията в разрешителното дружеството провежда собствен мониторинг на качеството на заустваните отпадъчни води , съгласно плана в разрешителното.Представени са протоколи за изпитване за 2016г. и първото тримесечие на 2017г. – не е констатирано превишаване на индивидуалните емисионни ограничения определени в разрешителния документ.

1. **Предписания , срокове за изпълнение , отговорници –**

Няма

1. **Съответствие , последващ контрол:**

 Няма